Harvey (film)

Harvey er en amerikansk komedie og fantasyfilm fra 1950. Filmen er regissert av Henry Koster, med James Stewart i hovedrollen. Filmen er basert på et skuespill av Mary Chase. Harvey fikk god kritikk, og Josephine Hull vant en Oscar for beste kvinnelige birolle for sin innsats i filmen. Stewart ble også nominert til Oscar for beste mannlige hovedrolle.

Det amerikanske filminstituttet (AFI) har kåret Harvey til tidenes 35. beste komediefilm fra USA og tidenes 7. beste fantasyfilm fra USA.

Handling 
Elwood P. Dowd (James Stewart) er en middelaldrende, hyggelig og litt merkelig mann; hans bestevenn er en usynlig, nesten to meter lang kanin som heter «Harvey». Harvey er faktisk en púca, et lite ondskapsfullt og magisk dyr fra keltisk mytologi. I begynnelsen av filmen gjør Elwood sin søster og niese gal, da han insisterer på å introdusere alle han møter for sin usynlige venn.

Søsteren hans, Veta Louise Simmons (Josephine Hull), prøver å få Elwood innlagt i et sanatorium, men etter å ha innrømmet at hun selv ser Harvey innimellom, låser hun seg inn og Elwood blir løslatt. Etter å ha rettet feilen, prøver Dr. Chumley (Cecil Kellaway) å finne Elwood, noe hun til slutt lykkes med.

Omsider ankommer alle sykehuset, og legen overbeviser Elwood om at han må drikke et serum slik at han kan slutte å se kaninen. Etter å ha kommet inn på legekontoret for å gjøre dette, begynner Elwoods søster Veta å snakke med en drosjesjåfør som advarer henne om at når Elwood har drukket serumet, vil han bli like ond som enhver «normal» person. Veta blir opprørt over den nye informasjonen og får stoppet legen før han kan gi Elwood serumet.

Medvirkende 
 James Stewart som Elwood P. Dowd
 Josephine Hull som Veta Louise Dowd Simmons
 Peggy Dow som Miss Kelly
 Charles Drake som Dr. Lyman Sanderson
 Victoria Horne som Myrtle Mae Simmons
 Jesse White som Marvin Wilson, orderly
 Cecil Kellaway som Dr. William Chumley
 William H. Lynn som dommer Omar Gaffney
 Dick Wessel som bartenderen Mr. Cracker
 Nana Bryant som Mrs. Hazel Chumley
 Grayce Mills som Aunt Ethel Chauvenet
 Clem Bevans som Herman Shimmelplatzer
 Harry Hines som Mr. Meegles
 Norman Leavitt som Henry
 Wallace Ford som E.J. Lofgren

Referanser

Eksterne lenker 
 

Dramakomedier fra USA
Fantasyfilmer fra USA
Sort-hvitt-filmer
Filmer fra 1950
Filmer med en Oscar-vinnende kvinnelig birolle
Engelskspråklige filmer
Filmer basert på skuespill
Filmer lagt til Colorado